 Јавна установа центар за едукацију судија и

 тужилаца у републици српској

Javna ustanovacentar za edukaciju sudija i

tužilaca u republici srpskoj

————————————————————————

 Бања лука, ул. булевар степе степановића 60

 Тел/факс 051 430 420, e-mail **sekretar@rs.cest.gov.ba**.,www.rs.cest.gov.ba

**Број: 06-615-01- 520/22**

**Бањалука, 27. 10. 2022.године**

 На основу члана 8. став 1 тачка 1. Закона о Центру за едукацију судија и јавних тужилаца у Републици Српској (''Службени гласник РС'' бр. 34/02, 49/02, 77/02, 30/07 и 63/14), члана 20. став 1 тачка 1. Статута ЈУ ''Центар за едукацију судија и јавних тужилаца у Републици Српској'' и члана 41. Правилника о категоријама, избору, правима и обавезама едукатора Центра за едукацију судија и јавних тужилаца у Републици Српској, Управни одбор Центра, на сједници одржаној дана 27. октобра 2022. године, у с в o ј и о ј е

**П Р А В И Л Н И К**

 **О ИЗМЈЕНИ И ДОПУНИ ПРАВИЛНИКА О КАТЕГОРИЈАМА, ИЗБОРУ, ПРАВИМА И ОБАВЕЗАМА ЕДУКАТОРА ЦЕНТРА ЗА ЕДУКАЦИЈУ СУДИЈА И ЈАВНИХ ТУЖИЛАЦА У РЕПУБЛИЦИ СРПСКОЈ**

**Члан 1.**

 У Правилнику о категоријама, избору, правима и обавезама едукатора Центра за едукацију судија и јавних тужилаца у Републици Српској, број: 06-615-02-348/18 од 31.08.2018. године и Правилнику о измјени и допуни Правилника о категоријама, избору, правима и обавезама едукатора Центра за едукацију судија и јавних тужилаца у Републици Српској број: 06-615-01-623/21 од 27.12.2021.године, у члану 25. став 4 се мијења и гласи:

 ''Кандидати који обављају функцију судије Врховног суда и јавног тужиоца у Републичком јавном тужилаштву Републике Српске, који се пријаве на јавни конкурс путем уредно попуњене пријаве на пријавном обрасцу који се може преузети у Центру, или на интернет страници Центра, именују се за едукаторе Центра по аутоматизму, без провођења процедуре бодовања утврђене у члану 26. овог Правилника.''

**Члан 2.**

 У члану 26. став 1, под тачком а) додаје се нова алинеја која гласи:

* предходно професионално радно искуство у струци преко 20 година и резултати у области за коју се врши избор едукатора;
* 30 бодова,
* у ставу 1. тачка под д) мијења се и гласи:

''д) објављени стручни и научни радови, писање реферата, књига и прилога у публикацијама и правним часописима, из области за коју се врши избор едукатора;

* 5 бодова '',

* у ставу 1. у тачки под е), умјесто ријечи ''10 бодова'' треба да стоји:

'' - од 5 до 10 бодова''.

 **Члан 3.**

 У члану 37. став 1. мијења се и гласи:

 ''(1) Едукатори који у периоду од двије године у току мандатног периода, не извршавају преузете обавезе, или који из неоправданих разлога одбију позив Центра да активно учествују као едукатори у реализацији одређене теме из правне области за коју су изабрани, осим у случају дуготрајног одсуства са рада због кориштења боловања**,** или који за свој рад, приликом евалуације семинара, добију оцјену мању од 7 (седам), одлуком Управног одбора Центра биће брисани са листе едукатора, о чему ће се обавјестити и Високи судски и тужилачки савјет Босне и Херцеговине.''

 Иза става 1 додаје се нови став 2, који гласи:

 ''(2) Под активним учешћем, из претходног става, подразумјева се предлагање тема у својству едукатора приликом креирања Програма стручног усавршавања и почетне обуке, пријава у својству едукатора за једну од одабраних тема која је планирана у годишљем Програму рада Центра, или прихватање теме која је едукатору понуђена од стране Центра.''

 Досадашњи став 2, постаје став 3.

**Члан 4.**

 Овај Правилник ступа на снагу осмог дана од дана објављивања на огласној табли Центра.

 ПРЕДСЈЕДНИК УПРАВНОГ ОДБОРА

 Даниела Миловановић